**Nagymányok Város Önkormányzata**

a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 94. § (3) bekezdése és a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendelet alapján pályázatot hirdet a

**Nagymányoki Közművelődési Központ**

**intézményvezetői**

**munkakörének betöltésére**

azzal, hogy a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény értelmében a kulturális intézményekben új foglalkoztatási jogviszony kizárólag munkaviszony keretében létesülhet. A munkaviszony létesítésére, tartalmára, megszüntetésére a munka törvénykönyvéről szóló 2012. évi I. törvényben (a továbbiakban: Mt.), valamint a 39/2020.(X.30.) EMMI rendeletben foglaltak az irányadóak.

A betöltendő munkakör megnevezése: **kulturális intézmény vezetője (intézményvezető)**

**A munkaviszony, vezetői megbízás időtartama:** a vezetői megbízás határozott időre, 5 év időtartamra szól

kezdő napja: 2022. február 21.

megszűnés időpontja: 2027. február 20.

A munkaviszony befejező időpontját követően a munkáltatói jogkör gyakorlója a pályázó számára kulturális munkakörben, határozatlan időre történő továbbfoglalkoztatás lehetőségét és annak feltételeit nem biztosítja.

**A munkavégzés helye:** Tolna megye, 7355 Nagymányok, Petőfi Sándor utca 71.

**Foglalkoztatás jellege:** teljes munkaidő

**A munkakörbe tartozó, illetve a vezetői megbízással járó lényeges feladatok:**

A jogszabályokban, a helyi közművelődési rendeletben, az intézmény Alapító Okiratában és Szervezeti és Működési Szabályzatában meghatározottak szerint felelős az intézmény szakszerű és törvényes működéséért, az intézmény költségvetési gazdálkodásáért, a közművelődési alapszolgáltatások biztosításáért. Tervezi, irányítja és ellenőrzi az intézményben folyó munkát. Feladata a település kulturális örökségének megőrzése, ápolása, művészeti élet fejlesztése, kapcsolattartás a település civil szervezeteivel, az önszerveződő csoportokkal, a település nagyrendezvényeinek és a közművelődési központ programjainak tervezése, szervezése, városi könyvtári tevékenység és sportfeladat koordinálása.

Munkabér, vezetői megbízás:

A munkabér és a vezetői megbízás díjazásának mértéke a munka törvénykönyvéről szóló 2021. évi I. törvény szerinti megállapodás alapján kerül megállapításra.

Pályázati feltételek:

* magyar állampolgárság,
* büntetlen előélet és annak igazolása, hogy nem áll a tevékenység folytatását kizáró foglalkoztatástól eltiltás hatálya alatt,
* cselekvőképesség,
* felsőfokú végzettség és közművelődési szakképzettség vagy nem szakirányú felsőfokú végzettség és felsőfokú szakirányú szakképesítés,

végzettségének, szakképzettségének vagy szakvizsgájának és egyben az intézmény alaptevékenységének megfelelő feladatkörben legalább ötéves szakmai gyakorlatot szerzett,

kiemelkedő szakmai vagy szakirányú tudományos tevékenységet végez,

* államháztartási és vezetési ismereteket nyújtó, legalább 120 órás képzés igazolt elvégzése, ennek hiányában annak vállalása, hogy ezt a munkakör betöltését követő 2 éven belül elvégzi,

• vagyonnyilatkozat tételi eljárás lefolytatása a megbízást követően.

A pályázat elbírálásánál előnyt jelent:
• felhasználói szintű MS Office (irodai alkalmazások) ismerete

• a település hagyományainak, közösségeinek ismerete

A pályázat részeként benyújtandó iratok, igazolások:

• az intézmény vezetésére, fejlesztésére vonatkozó részletes szakmai és vezetési program,

• részletes szakmai önéletrajz,

• végzettséget, szakmai gyakorlatot igazoló okiratok másolata,

• államháztartási és vezetési ismereteket nyújtó 120 órás képzés elvégzését igazoló okirat, ennek hiányában nyilatkozat arról, hogy megválasztása esetén a képzést két éven belül elvégzi,

• 90 napnál nem régebbi hatósági erkölcsi bizonyítvány a foglalkozástól eltiltás hiányára is kiterjedően,

• a pályázó adatkezelési nyilatkozata arról, hogy a pályázati anyagot a pályázat elbírálásában részt vevők megismerhetik, és a pályázati anyagában foglalt személyes adatainak pályázati eljárásban összefüggésben szükséges kezeléséhez hozzájárul,

• nyilatkozat a vagyonnyilatkozat-tételi kötelezettség teljesítésének vállalásáról,

• nyilatkozat arról, hogy pályázatának nyilvános ülésen történő elbírálásához hozzájárul-e, vagy kéri zárt ülés tartását,

• nyilatkozat összeférhetetlenségről (Mt. 211. §).

A pályázat benyújtásának határideje: 2022. január 5.

**A pályázat benyújtásának módja:**

* Postai úton Nagymányok Város Önkormányzata címére történő megküldésével (7355 Nagymányok, Dózsa György utca 28.).
* Személyesen: Karl Béla polgármester (7355 Nagymányok, Dózsa György utca 28.).

Kérjük, a borítékon tüntesse fel a munkakör megnevezését: „**kulturális intézmény vezetője”**

A pályázat elbírálásának módja, rendje, elbírálásának határideje:

Az érvényes pályázatot benyújtó pályázót a pályázati határidő lejártát követő harminc napon belül a munkáltatói jogkör gyakorlója által létrehozott, - a kulturális intézmény alapfeladatait érintően szakértelemmel rendelkező tagokból álló - bizottság hallgatja meg. A pályázat elbírálására jogosult képviselő-testület a bizottság írásba foglalt véleményét mérlegelve a vezetői megbízás létesítéséről (munkaviszony létesítéséről) a pályázati határidő lejártát követő hatvan napon belül, illetve a következő ülésen dönt.

A vezetői munkaviszony létesítése 3 hónap próbaidő kikötésével történik.

A képviselő-testület fenntartja a jogot arra, hogy a pályázati eljárást – indokolás nélkül - eredménytelennek nyilvánítsa.

A pályázati kiírás közzétételének helye, ideje:

Nagymányok város honlapja: [www.nagymanyok.hu](http://www.nagymanyok.hu) 2021. december 20.

A pályázattal kiírással, valamint a kulturális intézmény megismerésével kapcsolatban további információt nyújt Karl Béla polgármester személyesen (7355 Nagymányok, Dózsa György utca 28.), vagy a +36/74/558-040 telefonszámon.

**Az álláspályázattal kapcsolatos Adatkezelési tájékoztató:**

Adatkezelő a következő előzetes tájékoztatást adja a meghirdetett állás betöltésére benyújtott **célú** személyes adatainak kezelésével összefüggésben: a Nagymányoki Közös Önkormányzati Hivatal fentiekben megjelölt célú adatkezelésének **jogalapja** az az pályázatot meghirdető (Adatkezelő) jogos érdeke. Az adatkezeléssel **érintettek köre**: minden olyan természetes személy, aki fent meghirdetett állásra papír alapon, vagy elektronikusan az állás betöltésének feltételéül szabott képzettséget, végzettséget igazoló személyes adatait tartalmazó dokumentumokat a pályázat kiírójának beküldte. A személyes adatok **címzettjeinek kategóriái** (akik megismerheti az adatokat): a Hivatal vezetője, a meghirdetett állással kapcsolatban a feladatokat munkakörük alapján ellátó munkavállalók, döntést hozók. A kezelt személyes **adatok köre**: név, cím, telefonszám, e-mail cím, (továbbá a pályázat betöltéséhez szükséges és azt igazoló önéletrajz, végzettséget képzettséget igazoló bizonyítványok fénymásolata, elektronikus, vagy papír alapon). Az **adatkezelés helye**: a Hivatal székhelye. Az **adatkezelés időtartama**: a meghirdetett állás pályázatának lezárultjáig, pályázati döntés meghozataláig, majd az azt követő két év. Tájékoztatjuk, hogy **jogában** áll kérelmezni az adatkezelőtől a személyes adataimhoz való hozzáférést, személyes adatai helyesbítését, kezelésének korlátozását, joga van az adathordozhatósághoz, illetőleg panasszal fordulni az adatkezelőhöz, ha a panaszát nem megfelelően kezelik, akkor a Nemzeti Adatvédelmi és Információszabadság Hatósághoz. 1055 Budapest, Falk Miksa utca 9-11. Levelezési címe: 1363 Budapest, Pf. 9. Telefon: +36-1-3911400, Telefax: +36-1-3911410, Web: https://naih.hu, E-mail: ugyfelszolgalat@naih.hu, Online ügyindítás: <https://naih.hu/online-uegyinditas.html>. Bővebb tájékoztatás metalálható az Adatkezelő honlapján elérhető adatkezelési tájékoztatóban.